হামিদুর রহমান আযাদ

হামিদুর রহমান আযাদ একজন বাংলাদেশি রাজনীতিবিদ, কক্সবাজার-২ আসনের সাবেক সংসদ সদস্য। তিনি বাংলাদেশ জামায়াতে ইসলামীর সহকারী সেক্রেটারি জেনারেল হিসেবে দায়িত্ব পালন করছেন।

প্রারম্ভিক জীবন
হামিদুর রহমান আযাদ ১৯৬৫ সালের ১ ডিসেম্বর কক্সবাজার জেলার কুতুবদিয়া উপজেলায় জন্মগ্রহণ করেন। তার পিতার নাম মাওলানা ক্বারী আবদুস সালাম ও মাতার নাম আদিমুন্নিছা।

 শিক্ষা জীবন 

তিনি  বিএ (অনার্স), এমএ, এম.এম, এল.এলবি। এবং পিএইচডি ডিগ্রি অর্জন করেন যেটি ২০২৫ সালের ২৬ মার্চ (বুধবার)  চট্টগ্রাম বিশ্ববিদ্যালয়ের ৫৬০তম সিন্ডিকেটের সভায় হামিদুর রহমান আযাদের ডিগ্রি অনুমোদিত হয়। এর আগে ১২ মার্চ অনুষ্ঠিত বিশ্ববিদ্যালয়ের অ্যাকাডেমিক কাউন্সিলের ২৪৭তম সভায় তা অনুমোদন দেওয়া হয়। 
তার পিএইচডির বিষয় ছিল বিষয়: বাংলায় ইসলামি রাজনীতির উৎপত্তি ও বিকাশ (১৯০৫-১৯৭০)।

 রাজনৈতিক জীবন 
হামিদুর রহমান আযাদ ১৯৭৭ সাল থেকে বাংলাদেশ ইসলামী ছাত্রশিবিরে যোগদান করার মাধ্যমে ছাত্র রাজনীতিতে প্রবেশ করেন। তিনি পর্যায়ক্রমে শিবিরের চট্টগ্রাম দক্ষিণ জিলা সভাপতি, চট্টগ্রাম বিশ্ববিদ্যালয় শাখা সভাপতি, ঢাকা মহানগরী সভাপতি এবং সর্বশেষ কেন্দ্রীয় সহ-সভাপতির দায়িত্ব পালন করেছেন। ১৯৯৫ সালে জামায়াতে ইসলামীতে যোগদান করেন। তিনি বর্তমানে জামায়াতের সহকারী সেক্রেটারী সেক্রেটারি জেনারেল, কেন্দ্রীয় কর্মপরিষদ ও কেন্দ্রীয় মজলিসে শূরা সদস্য।২০০৮ সালের নবম জাতীয় সংসদে তিনি কক্সবাজার-২ আসন থেকে সংসদ সদস্য নির্বাচিত হন।

ব্যক্তিগত জীবন
তিনি ১৯৯৬ সালে বিবাহ বন্ধনে আবদ্ধ হন এবং বর্তমানে তিনি চার মেয়ের জনক।

 প্রকাশিত গ্রন্থ 
 দুঃশাসনের ২৫ বছর
 দাওয়াতের দ্বীন
 গণভিত্তি রচনা
 বাংলাদেশের উপকূলবাসীর বাঁচার অধিকার
 আল্লামা সাঈদী একটি সোনালী ইতিহাস

রাজনৈতিক নির্যাতন গ্রেফতার

১৯৯৮ সালে চট্টগ্রাম বিশ্ববিদ্যালয়ের শিক্ষার পরিবেশ সংরক্ষনের ভূমিকা রাখতে গিয়ে আওয়ামী ষড়যন্ত্রের শিকার ও গ্রেফতার হন। ছাত্রজীবনে স্বৈরাচার বিরোধী আন্দোলনে এবং ইসলামী বিশ্ববিদ্যালয় প্রতিষ্ঠার আন্দোলনে ভূমিকা পালন করেন। ২০০০ সালে আওয়ামী দুঃশাসন বিরোধী আন্দোলনের ২ বার মারাত্মক আহত ও গুলিবিদ্ধ হন। রাজনৈতিক কারণে তিনি বহুবার গ্রেফতার ও নির্যাতনের শিকার হন।

 আরও দেখুন
 বাংলাদেশ জামায়াতে ইসলামী
 বাংলাদেশ ইসলামী ছাত্রশিবির
 পঞ্চম জাতীয় সংসদ সদস্যদের তালিকা

 তথ্যসূত্র 

বিষয়শ্রেণী:কক্সবাজার জেলার রাজনীতিবিদ
বিষয়শ্রেণী:বাঙালি মুসলিম
বিষয়শ্রেণী:বাঙালি রাজনীতিবিদ
বিষয়শ্রেণী:অষ্টম জাতীয় সংসদ সদস্য
বিষয়শ্রেণী:বাংলাদেশ জামায়াতে ইসলামীর রাজনীতিবিদ
বিষয়শ্রেণী:জীবিত ব্যক্তি
বিষয়শ্রেণী:নবম জাতীয় সংসদ সদস্য
বিষয়শ্রেণী:১৯৬৫-এ জন্ম